**Ұстаз-білім шырағы**

Мектеп білім беретін мекен, ұстаз оның жүрегі. Ұстаз деген сөзден әр адамның көз алдына, балалардың жүрегіне жылулық нұрын себетін аяулы тұлға елестейді. Адам баласының жүрегінде қадір тұтып, құрметтейтін екі ұғым болса, соның бірі - Ұстаз. Ұстаз ұғымы қазақ халқы үшін қашанда қасиетті, қадірлі болған. «Ұстаздан тәрбие алған» немесе «Ұстаздың алдын көрген» деген сөздер құлаққа «Ана тәрбиесін алған» деген сөзбен ұштасып жатады. Ұстаз әр адамның жанына білім нәрін сеуіп, әр шәкіртін аялап, өмір сияқты шексіз ғаламға топшысын қатайтып ұшырады. Дәлірек айтсақ, адамды өмір сүре білуге тәрбиелейді. Сол үшін бойындағы асыл қасиеттерді шәкірттеріне сіңіріп, тер төгеді.

«Мұғалім ісі сырттай қарапайым болғанымен тарихтағы ең ұлы істің бірі»- аты әлемге әйгілі болған тұлға Александр Македонский айтыпты. Шыныменде көп ұстаздардың ісі көрінбей қалып жатады. Бірақ-та ұстаздың еңбегі өте көп. Мысалы алатын болсақ, ұлы тұлға Абайдың алғашқы ұстазы Ғабитжан деген ауыл молдасы екен. Осы ұстаздан бала Абай хат тануды үйренген. Білімге деген құштарлығын оятқан. Ары қарай Абай атамыз өз еңбегімен және басқада ұстаздардың арқасында осындай биік жетістіктерге жеткен. Сонда Ғабитжан ұстаз Абай сияқты бәйтеректі отырғызып, алғашқы білім нәрімен сусындатқан тұлға болып қалады. Осындай мысал келтіре берсек өте көп. Әрбір биік жетістікке жеткен адамдардың артында ата-анасымен қатар білім берген ұстаздары да тұрады.

Бүгінгі ұрпақ бақытты ұрпақ. Себебі, технологияның дамыған кезеңінде өмір сүріп жатқан жастарға алаңсыз білім алуға жан жақты жағдай жасалған. Елбасының ерекше көңіл бөлуінің нәтежесінде білім мекемелерін көбейту және жабдықтау арқылы білім сапасын арттыруға, кәсіби шеберлікті нығайтуға , мұғалімнің әлеуметтік мәртебесін жоғарылатуға ықпал ететіні сөзсіз. «Ұстаз деген ұлағатты сөзді естігенде, күні бүгінге дейін өзімді шәкірттей сезінемін» деген Серке Қожақұловтың сөзінен ұстаз қауымына деген үлкен құрметтеушілікті байқаймыз. Жақсы ұстазға екі нәрсе ғана керек; оның біріншісі-терең білім болса, екіншісі-үлкен жүрек. Балаға деген шексіз махабаттың иесі болған ұстаз ғана өз еңбегінің жемісін көре алатыны анық.

Қатысушы:

|  |  |
| --- | --- |
| Қатысушының тегі - аты | Орақбаев Жандарбек Ауезмұратұлы |
| Аудан/ ауылы | Алматы облысы, Іле ауданы  Байсерке ауылы |
| Мектеп | «№9 орта мектеп» мемлекеттік коммуналдық мекемесі |
| Туылған жылы, жасы | 15.12.2003 16 жаста |
| Байланыс телефоны | 87021734801 |
| Эл. почтасы | Ainura.ospanoba@bk.ru |
| Жетекшісінің тегі- аты  Байланыс телефоны | Оспанова Айнура Омаровна  87076580105 |